రాహుల్ లోధీ

రాహుల్‌ సింగ్‌ లోధీ (జననం 6 డిసెంబర్ 1977) భారతదేశానికి చెందిన రాజకీయ నాయకుడు. ఆయన ఒకసారి మధ్యప్రదేశ్‌ శాసనభకు ఎమ్మెల్యేగా ఎన్నికై ఆ తరువాత 
2024లో జరిగిన లోక్‌సభ ఎన్నికలలో దామోహ్ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
రాజకీయ జీవితం
రాహుల్ లోధీ కాంగ్రెస్ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2013లో జరిగిన శాసనసభ ఎన్నికలలో దామోహ్ శాసనసభ నియోజకవర్గం నుండి పోటీ చేసి ఓడిపోయి, ఆ తరువాత 2018లో జరిగిన ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జయంత్ మలైయాపై 798 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తర్వాత ఎమ్మెల్యే పదవికి రాజీనామా చేసి డిసెంబర్ 2020లో బీజేపీలో చేరి, 2021లో జరిగిన ఉప ఎన్నికల్లో కాంగ్రెస్ అభ్యర్థి అజయ్ టాండన్ చేతిలో ఓడిపోయాడు. రాహుల్ లోధీ ఆ తరువాత మధ్యప్రదేశ్ వేర్‌హౌస్ కార్పొరేషన్ ఛైర్మన్‌గా క్యాబినెట్ మంత్రి హోదాలో పని చేశాడు.

రాహుల్ లోధీ  2024లో జరిగిన లోక్‌సభ ఎన్నికలలో దామోహ్ నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి తర్బర్ సింగ్ లోధిపై 406426 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు

వర్గం:1977 జననాలు
వర్గం:18వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు